ཕྱི་ལོ་༡༩༤༧ལོའི་ཟླ་༦པའི་ནང་རྒྱ་གར་གཞུང་གསར་འཛུགས་ཀྱི་ཐོག་མའི་དམིགས་ཡུལ་དེ་ས་ཁྱོན་དང་།མི་འབོར།རིག་གཞུང་།དཔལ་འབྱོར་འདྲ་མིན་ཡོད་པའི་རྒྱ་གར་གྱི་རྒྱལ་རྒྱུད་ས་ཁུལ་༥༥༠ཙམ་དང་འབྲེལ་བ་བཞག་སྟེ་རྒྱ་གར་ཆིག་སྒྲིལ་གྱི་ཐད་ལ་གྲོས་མོལ་བྱེད་རྒྱུ་དེ་རེད།དུས་སྐབས་དེ་འདྲ་ཞིག་ལ་སེམས་དཔའ་ཆེན་པོ་གྷན་དྷི་ཡིས་སཱར་དྷཱར་པ་ཊེལ་ལ།ཁྱེད་ཉིད་ཁོ་ནས་རྒྱ་གར་གྱི་ད་ལྟའི་དཀའ་རྙོག་དེ་སེལ་ཐུབ་ཅེས་བརྗོད་དེ་རྒྱ་གར་ཆིག་སྒྲིལ་བཟོ་རྒྱུའི་ལས་འགན་དེ་སར་དྷཱར་གྱི་ཕྲག་སྟེང་དུ་བབས་པ་དང་།སར་དྷཱར་གྱིས་ཀྱང་རང་ཉིད་ཀྱི་རྒྱལ་ཁབ་འདི་ནམ་ཡང་ཕམ་དུ་མི་འཇུག་སྙམ་སྟེ།ལས་འགན་ལྕི་མོ་དེ་དུས་ཐུང་ཞིག་ནང་བསྒྲུབ་རྒྱུའི་ཁས་ལེན་བྱས་པ་དང་།ཁོང་དང་ཁོང་གི་ལས་རོགས་རྣམ་པས་རྒྱལ་རྒྱུད་ས་ཁུལ་རེ་རེར་ཆེད་སྐྱོད་ཀྱིས་རང་བཙན་གྱི་རྒྱ་གར་མངའ་ཁོངས་སུ་བཅུག་ཐུབ་པ་བྱས་པས།ད་ལྟའི་རྒྱ་གར་གྱི་ས་ཁྲ་དེ་ཁོང་གི་སྐུ་ངལ་ལ་བརྟེན་ནས་བྱུང་བ་ཡིན།